《至日遥和梁药亭夜集之作同用东韵》
清代·陈恭尹

子半阳生羲画中，此心遥与故人同。日添一线行将北，月到三更上自东。

茗熟未销文武火，梅开不厌往来风。草堂各有吟诗客，白发萧萧两老翁。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。